**Concert extrordinar pentru mitralieră îngeri şi maimuţe**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cât se poate de discret

boii rag la clarinet

şi-n amurgul muzical

câinii latră la ţambal

Găina cotcodăceşte

la flaut pe englezeşte

şi măgarul singur zbiară

încântat doar la vioară

Un motan mai ortoman

miaună doar la pian

şi-un înger din altă eră

cântă doar la mitralieră

Şi cum mie-mi place rockul

iau pana şi deschid focul

Costel Zăgan, CEZEISME II